CELEX: C2006/036/48
Language: el
Date: 2006-02-11 00:00:00
Title: Υπόθεση C-433/05: Αίτηση για την έκδοση προδικαστικής αποφάσεως που υπέβαλε το Handens tingsrätt με απόφαση της  21ης Νοεμβρίου 2005  στην υπόθεση Εισαγγελική Αρχή κατά Lars Sandström

11.2.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 36/23
            
         Αίτηση για την έκδοση προδικαστικής αποφάσεως που υπέβαλε το Handens tingsrätt με απόφαση της 21ης Νοεμβρίου 2005 στην υπόθεση Εισαγγελική Αρχή κατά Lars Sandström
   (Υπόθεση C-433/05)
   (2006/C 36/48)
   Γλώσσα διαδικασίας: η σουηδική
   Με απόφαση της 21ης Νοεμβρίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 5 Δεκεμβρίου 2005, το Handens tingsrätt, στο πλαίσιο της διαφοράς μεταξύ Εισαγγελικής Αρχής και Lars Sandström, που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1)
            
            
               
                           α)
                        
                        
                           Απαγορεύει η οδηγία 2003/44/ΕΚ του Ευρωπαϊκού Κοινοβουλίου και του Συμβουλίου, για τροποποίηση της οδηγίας 94/25/EΚ για την προσέγγιση των νομοθετικών, κανονιστικών και διοικητικών διατάξεων των κρατών μελών οι οποίες αφορούν τα σκάφη αναψυχής, τις εθνικές διατάξεις οι οποίες προβλέπουν απαγόρευση της χρήσεως ατομικών σκαφών (jet ski) σε άλλα μέρη πλην των διαύλων γενικής ναυσιπλοΐας και των θαλασσίων ζωνών ως προς τις οποίες οι αρχές τοπικής αυτοδιοικήσεως έχουν χορηγήσει άδεια σύμφωνα με το άρθρο 3, παράγραφος 1, της σουηδικής vattenskoterförordningen (κανονιστικής αποφάσεως περί των ατομικών σκαφών, 1993:1053, όπως τροποποιήθηκε με την 2004:607);
                        
                     
                           β)
                        
                        
                           Εξαρτάται το επιτρεπτό της απαγορεύσεως την οποία αφορά το στοιχείο α' από το αν η τοπική αρχή, κατά την εκτίμηση του αν θα χορηγήσει άδεια, σύμφωνα με το άρθρο 3, εδάφιο 1, συμμορφώνεται προς την επιταγή ότι η άδεια πρέπει πάντοτε να χορηγείται για ζώνες που ανταποκρίνονται στα κριτήρια των παραγράφων 1 έως 3;
                        
                     
         
               2)
            
            
               Απαγορεύουν άλλως τα άρθρα 28 ΕΚ έως 30 ΕΚ τέτοιες εθνικές διατάξεις περί απαγορεύσεως της χρήσεως ατομικών σκαφών, όπως οι εκτιθέμενες στο ερώτημα 1, στοιχείο α', γενικώς ή μόνον υπό την προϋπόθεση που εκτίθεται στο ερώτημα 1, στοιχείο β';
            
         
               3)
            
            
               Ανεξαρτήτως των ανωτέρω, εμποδίζει η παράλειψη κοινοποιήσεως προς την Επιτροπή των Ευρωπαϊκών Κοινοτήτων, πριν από τη θέσπιση της νέας απαγορεύσεως των σκαφών αναψυχής στις 20 Ιουνίου 2004, σύμφωνα με τις οδηγίες 83/189/ΕΟΚ και 98/34/ΕΟΚ, τη θέση σε εφαρμογή τέτοιων εθνικών διατάξεων όπως οι προπεριγραφείσες;